Biblio-Globus

Biblio-Globus () estas unu el ĉefaj librovendejoj en Moskvo. Ĝi situas ĉe Mjasnickaja strato (adreso: Mjasnickaja, domo 6) proksime al metrostacioj Lubjanka kaj Kuzneckij Most.

 Vendejo 
eta|Prezentado de nova libro en Biblio-Globus
eta|Kunveno de "filozofia klubo" en Biblio-Globus
Biblio-Globus estas unu el la plej grandaj librovendejoj en Rusio kaj Eŭropo. Laŭ propraj asertoj, ĝi estas ne nur vendejo, sed ankaŭ klubo de libroamantoj. Ĝin vizitas pli ol 10 000 homoj dum tago, kaj dum la tuta periodo ĝin vizitis pli ol 180 milionoj; al la aĉetantoj estas proponataj pli ol 250 000 diversaj varoj«БИБЛИО-ГЛОБУС» - ВАШ ГЛАВНЫЙ КНИЖНЫЙ  (ruse, angle).

En Biblio-Globus estas vendata plejparte literaturo en la rusa lingvo; alilingvan literaturon eblas aĉeti en la 2-a nivelo (halo 14), ekzistas ankaŭ libroj en Esperanto.

Krom libroj, en la vendejo aĉeteblas antikvaĵoj, moneroj kaj poŝtmarkoj por kolektado, suveniroj kaj donacoj.

Dum pli ol 20 jaroj Biblio-Globus estas gvidata de profesoro Boris Jesenjkin .

En la vendejo ofte estas organizataj renkontiĝoj kun aŭtoroj de libroj, prezentadoj de diversaj libroj. Regule okazas kunvenoj de multaj temaj kluboj de legantoj:
 filozofia klubo
 infana klubo
 klubo de fremdaj lingvoj
 kaj aliaj (plena listo ruslingve ).

Samtempe ekzistas interreta librovendejo "Biblio-Globus", partnero de la ĉefa.

 Historio 
En la 18-a jarcento tie estis domo, posedata de familio Leontjev. Ekde 1807 tie situis apoteko. La konstruaĵo restis post la Moskva incendio de 1812 kaj estis bone konata de moskvanoj. En fino de 1830-aj jaroj moskva komercisto I.I.Ferster malfermis tie muzik-vendejonИстория дома на Мясницкой  (ruse).

eta|Biblio-Globus (Mjasnickaja, domo 6)
En 1896 la domon ekposedis komercisto-mecenato Nikolaj Staĥejev. Kiam Staĥejev venis al Moskvo, li komencis aĉetadon de malnovaj domoj en centro de Moskvo kaj konstruadon de multetaĝejoj, kio lin tre pliriĉigis. Li aĉetis ankaŭ la domon 6 ĉe Mjasnicksja kaj aperigis tie novan domon ("domo de Staĥejev"). En la nova domo estis du librovendejoj, vendejoj de semoj, manĝiloj, lumiloj kaj multaj aliaj

Post Oktobra Revolucio en la konstruaĵo estis sovetaj organizaĵoj kaj loĝejoj, poste - teknika instituto. Post la Dua mondmilito tie estis vendejo "Detskij Mir".

La  tie estis malfermita vendejo № 120 "Kniĵnij Mir" (); ĉi tiu dato estas konsiderata kiel naskiĝtago de la vendejo. Ĝi ekzistis dum la jaroj 1957 — 1992 kaj ekde la  estas nomata Biblio-Globus. La nomo devenas de greka "biblion" — libro kaj franca "global" (de latina "globus terrae") — tergloboХРОНОЛОГИЯ ТД "БИБЛИО - ГЛОБУС" 1957 - 2009   (ruse).

La tri supraj etaĝoj estis konstruitaj en 1986 (arkitektoj B.Paluj kaj G.Makareviĉ).

En 1997 la vendejo okazigis grandan festadon de sia 50-jariĝo. Ĝi akiris multajn prizojnНаграды к 50-летию  (ruse).

 Referencoj 

 Vidu ankaŭ 
 Moskovskij Dom Knigi
 Moskva (librovendejo)

 Eksteraj ligiloj 

 Oficiala retejo (ruse)
 Mapo de la vendejo  (ruse)
 Retejo de interreta librovendejo "Biblio-Globus" (ruse)

Kategorio:Librovendejoj de Moskvo
Kategorio:Organizaĵoj fonditaj en 1957
Kategorio:1957 en Moskvo
Kategorio:Distrikto Basmannij (Moskvo)